લંડનથી ઉત્ત્રરે ૩૨ માઇલે (૫૧ કી.મી) આવેલા લ્યુટન થઇ બર્મિગહામ અમારું પ્રથમ રોકાણ હતું.બ્રિટનના બીજા નંબરે આવતા આ શહેરને-the Workshop Of The World’-City Of Thousand Trade’ પણ કહે છે. બાર્બર ઇન્સ્ટિટ્યુટ ઓફ ફાઇન આર્ટ્સ,સેન્ટ ફીલીપ કેથેડ્રલ,બર્મિગહામ બિઝનેઝ ડિસ્ટ્રિક્ટ,સેન્ટ્રલ લાઇબ્રેરી,ટાઉનહોલ,મ્યુઝિયમ,આર્ટ ગેલેરી અને બર્મિગહામ કેનલ જોઇ જ્યારે લીકિ હિલ્સ પર પહોંચ્યા ત્યારે ત્યાંની ઊંચાઇએથી લીલીછમ વનરાજી વચ્ચે બર્મિગહામ અત્યંત સોહામણુ લાગતુ હતુ.બર્મીગહામનો સીમ્ફની હોલ એના અદ્દભૂત ધ્વનિશ્રવણ ક્ષમતા માટે એના અત્યંત આકર્ષક ઓડિટોરિયમ માટે તો જોવો જ રહ્યો.